stanford-oval/wikipedia huggingface dataset:
Circle Regenerated
Kappaleet

Through It All – 3.48
The Hate I Bear – 4.07
Truth – 4.04
Some Day – 4.49
Break Myself Away – 4.06
Believe – 4.23
Falling – 4.22
We Do Not Care – 4.16
The Last Time – 4.17
Closing In – 5.49
Kappaleet > Rajoitetun painoksen bonuskappaleet

New Beginning – 3.36 (Instrumental)
Hear You Call My Name – 3.18 (Acoustic)
Bimbo – 3.30
Kokoonpano

Aleksi Sihvonen − laulu
Kristian Ranta − kitara, puhdas laulu
Daniel Freyberg − kitara, taustalaulu
Heikki Saari − rummut
Jukka Koskinen − bassokitara, taustalaulu
Tuomas Planman − kosketinsoitin, musiikkiohjelmointi
Arvostelut

Imperiumi.net:
Kaaoszine:
PopMatters:
Soundi:
Sputnikmusic:
Aiheesta muualla

Circle Regenerated discogs.com-sivustolla
Albumi Circle Regenerated Encyclopaedia Metallum -sivustolla (englanniksi)
Norther
| --- | --- |
Albumit:   Dreams of Endless War  Mirror of Madness  Death Unlimited  Till Death Unites Us  N  Circle Regenerated 
EP:t:   Solution 7  No Way Back 
DVD:t:  Spreading Death
Dildo (saari)

Dildo
| --- | --- |
Sijainti:  Newfoundland ja Labrador Kanada
Vesialue:  Trinity Bay
muokkaa - muokkaa wikitekstiä - muokkaa Wikidataa
Dildo on suurin kolmesta saaresta, jotka sijaitsevat Trinity Bayn pohjukassa, Dildon kaupungin edustalla Newfoundlandissa Kanadassa. Arkeologit ovat löytäneet alueelta merkkejä asutuksesta jo noin vuodelta 150.
Bittinikkarin käsikirja

| Bittinikkarin käsikirja |
| --- | --- |

Kirjailija:  Ari Paananen
Kieli:  suomi
Genre:  tietokirjallisuus
Kustantaja:  Tecnopress
Julkaistu:  1992
Sivumäärä:  162
ISBN:  951-832-025-X
Sarja: Bitti-kirjat
Löydä lisää kirjojaKirjallisuuden teemasivulta
Bittinikkarin käsikirja on suomalainen elektroniikan tietokirja.
Kirjan alkuosa kertoo elektroniikan teoriasta (sähköopin perusteet, passiivi- ja puolijohdekomponentit, digitaalitekniikka ja -piirit, mikrotietokoneen perusrakenne). Lopussa on laitteiden rakennusohjeita: virtalähde, tietokoneen ulkoisten liitäntäsignaalien määrän lisääminen ja tietokoneeseen liitettäviä laitteita (A/D- ja D/A-muunnin, pulssilaskuri sekä RS-232-jännitesovitin).
Osa kirjan sisällöstä on julkaistu aiemmin Mikrobitti-lehdessä (esim. ).
Dileita Mohamed Dileita

Dileita Mohamed Dileita
Dileita Mohamed Dileita (s. 12. maaliskuuta 1958) on djiboutilainen poliitikko. Hän oli Djiboutin pääministeri 2001–2013. Hän kuuluu RPP-puolueeseen.
Vuonna 2014 hänet nimitettiin Afrikan unionin erityislähettilääksi Libyaan.
Czesław Stańczyk

Czesław Stańczyk (1938 – 5. maaliskuuta 2022) oli puolalainen pianisti ja musiikkipedagogi.
Stańczyk valmistui Katowicen valtiollisesta musiikkikorkeakoulusta Stefania Allinównan pianoluokalta kunniamaininnoin vuonna 1962. Hän toimi siellä myöhemmin professorina. Stańczyk suoritti harjoittelun Vladimir Natansonin pianoluokalla Moskovan konservatoriossa vuonna 1975. Hän osallistui vuonna 1976 Budapestin Bartók-seminaariin. Vuonna 1972 Stańczyk perusti Nysaan nuorten pianistien leirin, jonka henkilökuntaan liittyivät myös Andrzej Jasiński ja Jerzy Sulikowski. Hän työskenteli myös Bytomissa, Częstochowassa, Wrocławissa, Salzburgin Mozarteumissa ja Ostravassa sekä johti mestarikursseja Kroatiassa.
Stańczyk esiintyi lukuisten puolalaisten sinfoniaorkesterien kanssa. Hän esiintyi eri maissa myös solistina, kamarimuusikkona ja säestäjänä. Hän istui toistuvasti kansainvälisen Frédéric Chopin -pianokilpailun tuomariston jäsenenä. Stańczyk teki äänityksiä radiolle ja televisiolle. Hän toimi vuosina 1991–1995 Chopin-seuran varapuheenjohtajana. Stańczykin oppilaita olivat Eugeniusz Knapik, Maria Magdalena Janowska-Bukowska, Tadeusz Biernacki, Gabriela Szendzielorz-Jungiewicz, Zofia Antes, Przemysław Lechowski ja Tomasz Lupa.
Boeing OC-135B Open Skies

| Boeing OC-135B Open Skies |
| --- | --- |

Tyyppi:  Valvontalentokone
Alkuperämaa:   Yhdysvallat
Valmistaja:  Boeing
Esitelty:  1993
Pääkäyttäjät:  Yhdysvaltain ilmavoimat
Valmistusmäärä:  3 kpl
Kehitetty mallista:  Boeing C-135 Stratolifter
Boeing OC-135B Open Skies on Yhdysvaltain ilmavoimien valvontalentokone, jonka tehtävänä on tukea ja valvoa Avoin taivas -sopimusta. Kaikki kolme rakennettua konetta ovat modifioituja Boeing WC-135B Constant Phoenixeja.
Käännös suomeksi
Die PARTEI

Die PARTEI (saks. "Partei für Arbeit, Rechtsstaat, Tierschutz, Elitenförderung und basisdemokratische Initiative", suom. työn, oikeusvaltion, eläinsuojelun, eliittien tukemisen ja ruohonjuuridemokratian puolue) on vuonna 2004 parodia-projektina perustettu saksalainen puolue.
Puolueen puheenjohtaja Martin Sonneborn on Euroopan parlamentin jäsen vuodesta 2014.
Saksan liittopäivävaaleissa 2017 Die PARTEI sai 1% Saksan ääneistä ja oli suurin Saksan liittopäivien ulkopuolelle jäänyt puolue. Europarlamenttivaaleissa 2019 Die PARTEI sai lähes 900.000 ääntä (2,4%) ja toisen MEP-paikan.
Deepa Mehta

Deepa Mehta vuonna 2012.
Deepa Mehta (s. 1. tammikuuta 1950 Amritsar, Punjab, Intia) on intialaissyntyinen kanadalainen elokuvaohjaaja ja -käsikirjoittaja. Mehta tunnetaan muun muassa luonnon elementtejä kuvaavasta trilogiasta Tuli (1996), Maa (1998), ja Vesi (2005), joista viimeisin oli ehdolla parhaan vieraskielisen elokuvan Oscar-palkinnon saajaksi.
Filmografia

Sam and Me (1991)
Camilla (1994)
Fire (1996)
Earth (1998)
Bollywood/Hollywood (2002)
The Republic of Love (2003)
Water (2005)
Heaven on Earth (2008)
Cooking with Stella (2008)
Keskiyön lapset (2012)
Aiheesta muualla

Deepa Mehta Internet Movie Databasessa. (englanniksi)
Deepa Mehta Elonetissä.
Deepa Mehta Allmoviessa (englanniksi)
Blitz (Oslo)

Blitz vuonna 2006.
Blitz on Oslossa St. Hanshaugenin kaupunginosassa sijaitseva anarkistinen kahvila ja toimintakeskus. Se perustettiin vuonna 1981, kun joukko nuoria oli vallannut talon Skippergatanilla Oslon keskustassa, ja he siirtyivät seuraavana vuonna tyhjillään olevaan kiinteistöön Pilestredetin varrella. Myöhemmin talonvaltaajat ja Oslon kaupunki tekivät talosta vuokrasopimuksen. Blitz on tullut tunnetuksi radikaalien piirien kokoontumispaikkana ja sitä vastaan on kohdistunut äärioikeistolaisia hyökkäyksiä.
Dioskuurien temppeli

Dioskuurien temppeli, Kastorin ja Polydeukeen temppeli tai Castorin ja Polluxin temppeli voi viitata seuraaviin:
Castorin ja Polluxin temppeli, Forum Romanum, Rooma
Dioskuurien temppeli, Akragas, Sisilia
Dioskuurien temppeli, Neapolis (nyk. Napoli)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dioskuurien temppeli”, voi hakea sivunnimihaulla, laajalla sivunnimihaulla tai tekstihaulla.
Bitumi

Luonnonbitumia Kuolleenmeren rannalta
Bitumi on raskaista hiilivedyistä koostuva seos. Sitä muodostuu maaöljyn tislauksessa, mutta sitä esiintyy luonnossa sellaisenaan (kts. öljyhiekka). Tyypillisin käyttökohde on teiden päällystyksessä käytettävä asfaltti. Modifioitua bitumia käytetään myös erilaisten vedeneristyksessä käytettävien kermien runko- ja liimausaineena.
Bitumin hyvin raskaisiin hiilivetyketjuihin on sitoutunut myös rikkiä, typpeä, vanadiinia ja nikkeliä sekä pieniä määriä muita metalleja. Tarkan kemiallisen rakenteen selvittäminen on vaikeaa. Rakennetta on selvitetty jakamalla bitumia muun muassa liukoisuuden, molekyylipainon ja polaarisuuden perusteella eri komponentteihin. Näitä ovat asfalteenit, hartsit ja öljyosa.
Kuumennettu bitumi tarttuu hyvin erilaisiin alustoihin ja sen tartuntakyky on hyvä, joten se on erinomainen sideaine.
Bitumituotteita on tislattu bitumi, puhallettu bitumi, bitumiliuokset, bitumiöljyt ja -emulsiot sekä bitumikermit.
Aiheesta muualla

Wikimedia Commonsissa on kuvia tai muita tiedostoja aiheesta .
Öljy- ja Kaasualan opetusaineisto (Arkistoitu – Internet Archive)
Elämä öljykriisin jälkeen (Arkistoitu – Internet Archive) (englanniksi)
Bernd Jäger

| Mitalit> Maa:   Itä-Saksa.Miesten voimistelu. Olympialaiset  | Mitalit> Maa:   Itä-Saksa.Miesten voimistelu. Olympialaiset  | Mitalit> Maa:   Itä-Saksa.Miesten voimistelu. Olympialaiset  | Maa:   Itä-Saksa> Miesten voimistelu. |
| --- | --- | --- | --- |
|  Pronssia | Montreal 1976 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Varna 1974 | joukkuekilpailu |  |
Bernd Jäger (s. 18. marraskuuta 1951 Kahla) on entinen Itä-Saksaa edustanut voimistelija ja olympiamitalisti. Hän kilpaili Montrealin vuoden 1976 kesäolympialaisissa ja oli siellä mukana saamassa pronssia joukkuevoimistelussa. Lisäksi hän sijoittui yksilönä muun muassa nojapuissa neljänneksi ja moniottelussa kymmenenneksi.
Jäger osallistui telinevoimistelun maailmanmestaruuskilpailuihin vuonna 1974 ja kuului pronssia saaneeseen Itä-Saksan joukkueeseen.
Cyclocross
Cyclocross-pyörä

Cyclocross-pyörän rakenne ja ulkonäkö perustuu pitkälti historiallisiin seikkoihin. Lajin alkuaikoina 1900-luvun alussa ei ollut juurikaan olemassa erikseen maastokäyttöön suunniteltuja polkupyöriä, joten kilpailijat käyttivät lähestulkoon samoja polkupyöriä, joita he käyttivät myös tavallisesti maantiellä ajaessaan. Näin ollen cyclocrossissa käytettäväksi pyörätyypiksi vakiintui hyvin paljon maantiepyörää muistuttava polkupyörä, jonka tuli olla kevyt ja helposti kannettavissa.
Cyclocross-pyörissä on kevyt runko, kapeat renkaat ja taivutettu ohjaustanko, kuten maantiepyörissäkin. Cyclocross-pyörät poikkeavat maantiepyöristä siinä, että niiden taka- ja etuhaarukat ovat tilavammat, niissä käytettävien leveämpien ja voimakkaammin kuvioitujen renkaiden takia, koska vaihtelevissa olosuhteissa tarvitaan hyviä pito-ominaisuuksia. Ammattilaistason kilpailuissa ulkorenkaiden leveys on rajattu maksimissaan 33 millimetriin, joka on hyvin kapea esimerkiksi maastopolkupyörän renkaisiin verrattuna. Nykyisissä cyclocross-pyörissä on levyjarrut, jotka tulivat sallituiksi virallisissa kilpailuissa vuonna 2010. Cyclocross-pyörien runkogeometria on myös erilainen kuin maantiepyörissä, ja niissä on esimerkiksi enemmän maavaraa polkiessa. Cyclocross-pyörät ovat nykyisin kilpatasolla hiilikuiturunkoisia, joka tekee niistä hyvin kevyitä. Virallisissa kilpailuissa pyörän paino ei saa kuitenkaan alittaa 6,8 kilogramman rajaa. Virallisten sääntöjen mukaan ohjaustanko on myös rajattu leveydeltään 500 millimetriin.
Cyclocross-pyörien ominaisuuksia on tarkoituksella rajattu, niin että lajille ominainen luonne säilyisi. Kapeat renkaat aiheuttavat esimerkiksi sen, että kilpailijan on monesti helpompaa taluttaa tai kantaa pyöräänsä kuin yrittää pelkästään ajamalla selvittää kilpailurata läpi. Cyclocross-pyöriin ei myöskään ole lähdetty kehittämään samanlaisia jousitusominaisuuksia kuten maastopyöriin, vaan pyörien rungon ulkonäkö on säilynyt hyvin perinteisen näköisenä.
Yleinen kiinnostus cyclocrosspyöriä kohtaan on kasvanut, koska ne ovat monikäyttöisiä ja soveltuvat tavallista maantiepyörää paremmin ajoalustan ja vuodenaikojen vaihteluun. Osittain cyclocross-pyörien suosion seurauksena ovat kehittyneet gravel-pyörät, jotka ovat cyclocross-pyöriä vieläkin monipuolisempia polkupyöriä.
Historia

Cyclocrossin esimuotona pidetään 1800- ja 1900-lukujen vaihteessa järjestettyjä varhaisia polkupyöräkilpailuita, joissa kilpailureittiä ei ollut ennalta tarkkaan määritelty, vaan se kulki esimerkiksi kahden maamerkin tai kaupungin välillä. Näissä kilpailuissa nopein reitti saattoi kulkea esimerkiksi peltojen ja metsien läpi, joka laittoi kilpailijat tavallisen maantieajon lisäksi kantamaan pyöriään vaikeakulkuisen maaston ja aitojen ylitse.
Vakiintuneena kilpailumuotona cyclocrossin juuret ulottuvat 1900-luvun alkuun, jolloin myös monet suuret maantiepyöräkilpailut saivat alkunsa. Merkittävässä roolissa cyclocrossin kehittämisessä oli ranskalainen Daniel Gousseau, joka oli toiminut sotilaana ja myöhemmin Ranskan pyöräilyunionin puheenjohtajana. Gousseau halusi luoda pyöräilyä ja juoksua yhdistävän kilpailumuodon, joka soveltuisi polkupyöriä käyttävän jalkaväen harjoittelumuodoksi. Myös ranskalainen toimittaja Géo Lefèvre oli mukana kehittämässä lajia sen alkuaikoina. Lefèvre oli myös ensimmäisenä ideoinut pyöräilyn Ranskan ympäriajon ollessaan toimittajana L'Auto-lehdessä. Daniel Gousseau järjesti vuonna 1902 ensimmäiset cyclocrossin ranskanmestaruuskilpailut. Lajin suosion kasvoi, kun vuoden 1910  Ranskan ympäriajon voittaja Octave Lapize kertoi menestyksensä perustuneen talvikaudella ajettuihin cyclocross-kilpailuihin, jotka toimivat hyvänä harjoituksena. Seuraavina vuosikymmeninä monet muut Euroopan maat ryhtyivät myös järjestämään omia cyclocross-mestaruuskilpailujaan; Belgia vuonna 1910, Sveitsi 1912, Luxemburg 1923, Espanja 1929 ja Italia 1930.
Vuonna 1924 järjestettiin Pariisissa ensimmäinen Critérium International de Cyclo-cross, jota voidaan pitää lajin ensimmäisenä epävirallisena maailmanmestaruuskilpailuna. Kilpailua järjestettiin vuoteen 1949 asti, kunnes vuonna 1950 järjestettiin ensimmäiset Kansainvälisen pyöräilyliiton hallinnoimat cyclocrossin maailmanmestaruuskilpailut.
Cyclocrossin suosion kasvaessa kilpailut siirrettiin lähemmäksi kaupunkien keskustaa. Katsojaystävällisyyttä haluttiin parantaa siten, että pitkien maastoreittien sijaan alettiin suunnittelemaan kilpailuja joissa samaa lyhyttä reittiä ajettiin useaan kertaan. Kisareittien suunnittelussa pyrittiin hyödyntämään paikallisia rakenteita kuten mukulakivikatuja, aitoja ja portaita.
Monet maantiekilpapyöräilijät ovat ajaneet talvella cyclocross-kilpailuja, jotta he voisivat olla paremmassa fyysisessä kunnossa kesän maantiekilpailuja varten. 1970-luvulla kuitenkin monet cyclocross-pyöräilijät erikoistuivat pelkästään cyclocrossiin, joten maantiekuskien oli vaikeampi menestyä cyclocross-kilpailuissa. 2010-luvulla on kuitenkin tullut jälleen joitain cyclocross-kuskeja, jotka ovat menestyneet hyvin myös maantiellä. Heitä ovat esimerkiksi Zdeněk Štybar, Wout van Aert, Mathieu van der Poel ja Tom Pidcock.
Maailmanmestaruuskilpailu > Miehet

Miesten cyclocross-maailmanmestaruuskilpailu on järjestetty vuodesta 1950 lähtien. Maittain eniten kultamitaleja siinä on saanut Belgia, jolla on 30 kultamitalia. Eniten maailmanmestaruuksia voittanut ajaja on belgialainen Erik De Vlaeminck, joka voitti maailmanmmestaruuden seitsemän kertaa. Hallitseva maailmanmestari saa käyttää kaikissa kilpailuissa ns. sateenkaaripaitaa, joka on Kansainvälisen pyöräilyliitto UCI:n tunnus.
Maailmanmestaruuskilpailu > Eniten kultamitaleja maittain miesten kilpailussa:

Belgia: 30
Ranska: 10
Alankomaat: 9
Sveitsi: 7
Saksa: 6
Italia: 6
Tšekki: 4
Maailmanmestaruuskilpailu > Naiset

Naisten cyclocross MM-kilpailut järjestettiin ensimmäisen kerran vuonna 2000. Ensimmäisenä kilpailun voitti saksalainen Hanka Kupfernagel. MM-kilpailussa parhaiten menestynyt maa on Alankomaat, joka on saanut kaikkiaan 12 kultamitalia. Eniten maailmanmestaruuksia on voittanut hollantilainen Marianne Vos, yhteensä 8 kertaa.
Maailmanmestaruuskilpailu > Eniten kultamitaleja maittain naisten kilpailussa:

Alankomaat: 12
Saksa: 4
Ranska: 4
Belgia: 3
Cyclocross Suomessa

Ensimmäinen suomalainen kilpapyöräilijä, joka osallistui cyclocrossin MM-kilpailuihin oli Paul Nyman vuonna 1953. Nyman sijoittui Espanjassa järjestetyssä kilpailussa sijalle 20.
Vuonna 1982 järjestettiin Suomessa kolme pyöräilyn "maastokilpailuksi" nimettyä tapahtumaa, joista viimeinen oli 31. lokakuuta Lahdessa, jota pidetään ensimmäisenä cyclocrossin Suomen mestaruuskilpailuna. Mestariksi ylsi tuolloin Kari Puisto. Vuonna 1983 kilpailu järjestettiin Imatralla, jolloin miesten kilpailun voitti Kari Myyryläinen. Samana vuonna tuli mukaan myös naisten kilpailu, jonka voitti ensimmäisenä Tea Vikstedt. Kari Puisto voitti mestaruuden viidesti ja Kari Myyryläinen neljästi.
Kilpailijoita nousemassa mäen päälle vuoden 1926 Critérium International de Cyclo-cross-kilpailussa
Cyclocrossin Espanjan mestaruuskilpailut Oñatissa vuonna 1947.
Wout van Aert ja edessä juokseva Mathieu van der Poel ovat kilpailleet toisiaan vastaan useasti loppukamppailussa maailmanmestaruudesta.
Käännös suomeksi
Częstochowan roomalaiskatolinen arkkihiippakunta

Częstochowan roomalaiskatolinen arkkihiippakunta (lat. Czestochoviensis) on katolisen kirkon arkkihiippakunta Puolassa, johon kuului 820 721 jäsentä vuonna 2013. Pappeja on 311 seurakunnassa yhteensä 919. Se perustettiin vuonna 1925.
Piispat ja arkkipiispat

Teodoro Kubina (1925–1951)
Zdzislaw Goliński (1951–1963)
Stefan Bareła (1964–1984)
Stanisław Nowak (1984–2011, arkkipiispa vuodesta 1992)
Wacław Depo (2011– )
Bernd Jakubowski

| Mitalit | Mitalit | Mitalit |  |
| --- | --- | --- | --- |
|  Bernd Jakubowski vuonna 1971 |  Bernd Jakubowski vuonna 1971 |  Bernd Jakubowski vuonna 1971 |  |
Maa:   Itä-Saksa
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Moskova 1980 | Jalkapallo |  |
Bernd Jakubowski (10. joulukuuta 1952 Rostock – 25. heinäkuuta 2007) oli itäsaksalainen jalkapallomaalivahti.
Jakubowskin ura alkoi Hansa Rostockissa. Hän siirtyi Dynamo Dresdeniin 1977 ja pelasi seurassa uransa loppuun asti voittaen liigamestaruuden kahdesti ja cupin kolmesti. Jakubowski edusti seuraa 183 liiga- ja 31 eurocupottelussa. Jakubowski voitti DDR:n maajoukkueessa hopeaa Moskovan olympialaisissa 1980.
Pelaajauran päättymisen jälkeen Jakubowski työskenteli Dynamo Dresdenissä muun muassa urheilutoimenjohtajana ja apulaisvalmentajana.
Cremona

| Cremona |
| --- | --- |
 Näkymä Cremonaan
 lippu:  vaakuna
 Cremona
 Koordinaatit: 45°8′N, 10°2′E 
Valtio:   Italia
Alue:  Lombardia
Maakunta:  Cremona
Hallinto:  
 – Hallinnon tyyppi:  Kunta
 – Pormestari:  Gianluca Galimberti
Pinta-ala:  
 – Kokonaispinta-ala:  70,49 km²
Korkeus:  35–51 m
Väkiluku (31.12.2015):  71 901
 – Väestötiheys:  1 020 as./km²
 
 www.comune.cremona.it 
Infobox OKVirheellinen NIMI-arvo: 
Cremona on kaupunki pohjoisessa Italiassa. Se kuuluu Lombardian alueeseen ja on Cremonan maakunnan pääkaupunki. Kaupunki sijaitsee Pojoen rannalla.
Cremonan pinta-ala on 70 neliökilometriä ja väkiluku runsaat 70 000.
Historiaa

Roomalaiset perustivat Cremonan vuonna 218 eaa. Kaupunki jouduttiin rakentamaan uudelleen sen tuhouduttua Bedriacumin toisen taistelun jälkimainingeissa vuonna 69. Siitä tuli myöhemmin osa Ravennan eksarkaattia.
Aiheesta muualla

Kuvia tai muita tiedostoja aiheesta Cremona Wikimedia Commonsissa
Viralliset sivut (Arkistoitu – Internet Archive) (italiaksi)
Cremonan maakunta
Acquanegra Cremonese | Agnadello | Annicco | Azzanello | Bagnolo Cremasco | Bonemerse | Bordolano | Ca’ d’Andrea | Calvatone | Camisano | Campagnola Cremasca | Capergnanica | Cappella Cantone | Cappella de’ Picenardi | Capralba | Casalbuttano ed Uniti | Casale Cremasco-Vidolasco | Casaletto Ceredano | Casaletto Vaprio | Casaletto di Sopra | Casalmaggiore | Casalmorano | Castel Gabbiano | Casteldidone | Castelleone | Castelverde | Castelvisconti | Cella Dati | Chieve | Cicognolo | Cingia de’ Botti | Corte de’ Cortesi con Cignone | Corte de’ Frati | Credera Rubbiano | Crema | Cremona | Cremosano | Crotta d’Adda | Cumignano sul Naviglio | Derovere | Dovera | Drizzona | Fiesco | Formigara | Gabbioneta-Binanuova | Gadesco-Pieve Delmona | Genivolta | Gerre de’ Caprioli | Gombito | Grontardo | Grumello Cremonese ed Uniti | Gussola | Isola Dovarese | Izano | Madignano | Malagnino | Martignana di Po | Monte Cremasco | Montodine | Moscazzano | Motta Baluffi | Offanengo | Olmeneta | Ostiano | Paderno Ponchielli | Palazzo Pignano | Pandino | Persico Dosimo | Pescarolo ed Uniti | Pessina Cremonese | Piadena | Pianengo | Pieranica | Pieve San Giacomo | Pieve d’Olmi | Pizzighettone | Pozzaglio ed Uniti | Quintano | Ricengo | Ripalta Arpina | Ripalta Cremasca | Ripalta Guerina | Rivarolo del Re ed Uniti | Rivolta d’Adda | Robecco d’Oglio | Romanengo | Salvirola | San Bassano | San Daniele Po | San Giovanni in Croce | San Martino del Lago | Scandolara Ravara | Scandolara Ripa d’Oglio | Sergnano | Sesto ed Uniti | Solarolo Rainerio | Soncino | Soresina | Sospiro | Spinadesco | Spineda | Spino d’Adda | Stagno Lombardo | Ticengo | Torlino Vimercati | Tornata | Torre de’ Picenardi | Torricella del Pizzo | Trescore Cremasco | Trigolo | Vaiano Cremasco | Vailate | Vescovato | Volongo | Voltido
Bhagyashree

| Bhagyashree |
| --- | --- |
 Bhagyashree vuonna 2012.
Henkilötiedot
Koko nimi:  Bhagyashree Patwardhan
Syntynyt: 23. helmikuuta 1969 (ikä 55) Sangli, Maharashtra, Intia
Ammatti:  näyttelijä
Puoliso:  Himalaya Dasani (vih. 1990)
Lapset:  2
Näyttelijä
Aktiivisena:  1987–
Aiheesta muualla
IMDb 
AllMovie
Bhagyashree Dasani (hindiksi भाग्यश्री दसानी, Bhāgyaśrī Dasānī, o.s. Patwardhan, hindiksi पटवर्धन, Paṭhvardhan; s. 23. helmikuuta 1969 Sangli, Maharashtra, Intia), yleensä vain Bhagyashree, on intialainen näyttelijä, joka tunnetaan parhaiten työstään hindinkielisissä elokuvissa ja televisiossa. Hän nousi kuuluisuuteen debyyttielokuvallaan Maine Pyar Kiya, josta hän voitti parhaan naistulokkaan Filmfare Awards -palkinnon.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 1989 | Maine Pyar Kiya | Suman | Hindi | Parhaan naistulokkaan Filmfare Awards -palkinto |
| 1992 | Qaid Mein Hai Bulbul | Pooja Choudhry | Hindi |  |
| 1992 | Tyagi | Aarti Shakti Dayal | Hindi |  |
| 1992 | Paayal | Paayal | Hindi |  |
| 1993 | Ghar Aaya Mera Pardesi | Roopa | Hindi |  |
| 1997 | Ammavra Ganda | Rani | Kannada |  |
| 1997 | Sautan Ki Sautan |  | Hindi |  |
| 1997 | Omkaram | Shashi | Hindi |  |
| 1998 | Yuvaratna Rana | Dr. Kasthuri | Telugu |  |
| 2002 | Shotru Dhongsho | Borsha/Urmi | Bengali |  |
| 2003 | Avunaa! |  | Telugu |  |
| 2003 | Maa Santoshi Maa |  | Hindi |  |
| 2006 | Uthaile Ghoonghta Chand Dekhle |  | Bhodžpuri |  |
| 2006 | Humko Deewana Kar Gaye | Simran Kohli | Hindi |  |
| 2006 | Janani | Akanksha | Hindi |  |
| 2006 | Gandugali Kumara Rama |  | Hindi |  |
| 2007 | Janam Janam Ke Saath | Jyoti | Bhodžpuri |  |
| 2007 | Mumbai Aamchich |  | Marathi |  |
| 2009 | Zhak Marli Bayko Keli |  | Marathi |  |
| 2010 | Sati Behula |  | Bengali |  |
| 2010 | Red Alert: The War Within | Uma | Hindi |  |
| 2013 | Deva |  | Bhodžpuri |  |
| 2019 | Seetharama Kalyana | Meera | Kannada |  |
| 2021 | Thalaivii | Sandhya | Tamili | Kaksikielinen elokuva |
| 2021 | Thalaivii | Sandhya | Hindi | Kaksikielinen elokuva |
| 2022 | Radhe Shyam | Girija Rani | Telugu | Kaksikielinen elokuva |
| 2022 | Radhe Shyam | Girija Rani | Hindi | Kaksikielinen elokuva |
Aiheesta muualla

Wikimedia Commonsissa on kuvia tai muita tiedostoja aiheesta .
Bhagyashree Internet Movie Databasessa. (englanniksi)
Bhagyashree Allmoviessa (englanniksi)
Bittioperaatio

Bittioperaatio (engl. bitwise operation) on ohjelmointikielissä bittioperaattoreilla tehtäviä toimintoja.
Bittitason operaattorit ja niiden vastineet C-kielessä ovat:
AND (&): jos molemmat bitit ovat 1, tulos on 1, muutoin 0:
0101 
AND 0011
  = 0001
OR (|): jos jompikumpi bitti on 1, tulos on 1, muutoin 0:
0101
 OR 0011
  = 0111
XOR (^): jos vain toinen bitti on 1, tulos on 1. Jos molemmat bitit ovat samat, tulos on 0:
0101
XOR 0011
  = 0110
Komplementti eli NOT (~): vaihtaa kaikki ykköset nolliksi ja nollat ykköseksi:
NOT 0111
  = 1000
Siirto vasemmalle (<<): siirtää bittejä vasemmalle, täytetään nollalla vapautuvat:
<< 0110
  = 1100
Siirto oikealle (>>): siirtää bittejä oikealle, täyttö riippuu koneesta (yleensä riippuu etumerkistä):
>> 0110
  = 0011
Bittioperaatiot eri alustoilla

Suorittimet sisältävät erilaisia käskyjä operaatioiden suorittamiseen. Esimerkiksi looginen ja aritmeettinen siirto oikealle (LSR ja ASR) ovat eri tavoin toimivia käskyjä ARM-suorittimissa.
Taulukossa on eräiden ohjelmointikielten ja suorittimien bittioperaattorit.
| Operaatio | C | QBasic | 6502 | Z80 | 8086 |
| --- | --- | --- | --- | --- | --- |
| AND | & | AND | AND | AND | AND |
| OR | | | OR | ORA | OR | OR |
| XOR | ^ | XOR | EOR | XOR | XOR |
| NOT | ~ | NOT | (ei ole) | CPL | NOT |
| siirto vasemmalle | << | (ei ole) | ASL, ROL | SLA, RL, RLC | SHL, SAL, ROL, RCL |
| siirto oikealle | >> | (ei ole) | LSR, ROR | SRL, SRA, RR, RRC | SHR, SAR, ROR, RCR |